CELEX: 32005R1155
Language: bg
Date: 2005-07-18 00:00:00
Title: Регламент (ЕО) № 1155/2005 на Комисията от 18 юли 2005 година за изменение и поправяне на Регламент (ЕО) № 1419/2004 относно продължаване прилагането на многогодишните финансови споразумения и на годишните финансови споразумения, сключени между Европейската комисия, представляваща Европейската общност, от една страна, и Чешката република, Естония, Унгария, Латвия, Литва, Полша, Словакия и Словения, от друга, и относно предоставяне на някои дерогации от многогодишните финансови споразумения и от Регламент (ЕО) № 1266/1999 на Съвета и от Регламент (ЕО) № 2222/2000

Важна правна забележка

|

32005R1155

Официален вестник n° L 187 , 19/07/2005 стр. 0014 - 0015

		20050718Регламент (ЕО) № 1155/2005 на Комисиятаот 18 юли 2005 годиназа изменение и поправяне на Регламент (ЕО) № 1419/2004 относно продължаване прилагането на многогодишните финансови споразумения и на годишните финансови споразумения, сключени между Европейската комисия, представляваща Европейската общност, от една страна, и Чешката република, Естония, Унгария, Латвия, Литва, Полша, Словакия и Словения, от друга, и относно предоставяне на някои дерогации от многогодишните финансови споразумения и от Регламент (ЕО) № 1266/1999 на Съвета и от Регламент (ЕО) № 2222/2000КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Договора за присъединяване, и по-специално член 41 от него,като има предвид, че:(1) Член 7, параграф 8 от раздел А към приложението към многогодишните финансови споразумения (МФС), предвидени в Регламент (ЕО) № 1419/2004 на Комисията [1] с оглед процедурите, които ще се прилагат за плащането на окончателната сума по програмата, следва да бъде приведен в съответствие с окончателната дата за отпадане на ангажиментите, предвидени в член 3 от годишните финансови споразумения (ГФС). За тази цел срокът за внасяне в Комисията на заверения отчет на разходите в посочената разпоредба следва да бъде изменен, а процедурите относно решението за одобряване на съответствието по член 12 от раздел А от приложението към МФС следва да бъдат уточнени.(2) Необходимо е да бъде поправена грешка в заглавието на член 4 от Регламент (ЕО) № 1419/2004.(3) Следователно е необходимо Регламент (ЕО) № 1419/2004 да бъде изменен и поправен съответно.(4) Мерките, предвидени в настоящия регламент, са в съответствие със становището на Комитета за земеделски структури и развитие на селските райони и на Комитета на Европейския фонд за гарантиране и управление на земеделието,ПРИЕ НАСТОЯЩИЯ РЕГЛАМЕНТ:Член 1Изменение на член 3 от Регламент (ЕО) № 1419/2004Член 3 от Регламент (ЕО) № 1419/2004 се заменя със следното:"Член 3Изменение на МФС1. Член 7, параграф 8 от раздел А от приложението към МФС се заменя, със следното:"Окончателната сума по програмата се изплаща:а) ако националният разпоредител със средства внесе в Комисията в срока за плащане, предвиден в окончателното годишно финансово споразумение, заверен отчет на разходите, действително изплатени в съответствие с член 9 от настоящия раздел;б) ако окончателният доклад за изпълнението е внесен и одобрен от Комисията;в) когато решението по член 11 от този раздел е прието.Плащането не засяга приемането на последващо решение съгласно член 12 от настоящия раздел."2. В член 10, параграф 3 от раздел А от приложението към МФС се добавя нова алинея:""Независимо от това лихва, която не е отчетена по проекти, подпомагани по линия на програмата на Чешката република, Естония, Унгария, Латвия, Литва, Полша, Словакия и Словения, съответно, се плаща от Комисията в евро."Член 2Изменение на заглавието на член 4 oт Регламент (ЕО) № 1419/2004Заглавието на член 4 от Регламент (ЕО) № 1419/2004 се поправя, както следва:"Член 4Замяна на сумитe, предвидени в член 2 от ГФС за 2003 г."Член 3Влизане в силаНастоящият регламент влиза в сила в деня след публикуването му в Официален вестник на Европейския съюз.Настоящият регламент е задължителен в своята цялост и се прилага пряко във всички държави-членки.Съставено в Брюксел на 18 юли 2005 година.За КомисиятаMariann Fischer BoelЧлен на Комисията[1] ОВ L 258, 5.8.2004 г., стр. 11.--------------------------------------------------